b'\n_START_ARTICLE_\nAndrej A\xc5\xbeman\n_START_SECTION_\n\xc5\xbdivljenje in delo\n_START_PARAGRAPH_\nA\xc5\xbeman je diplomiral leta 1962 iz fizike, se izpopolnjeval na univerzi v Cambridgeu in 1971 doktoriral na ljubljanski Fakulteti za naravoslovje in tehnologijo (FNT). Bil je raziskovalec in pedagog za molekularno fiziko in strukturno kemijo na Oddelku za kemijo FNT, od 1974 izredni profesor na FNT, in na Kemijskem in\xc5\xa1titutu Boris Kidri\xc4\x8d v Ljubljani. Med njegove najpomembnej\xc5\xa1e prispevke sodijo izra\xc4\x8duni magnetnih lastnosti molekul in napovedi prevodnosti nekovinskih polimernih sistemov. Objavil je ve\xc4\x8d kot 130 izvirnih prispevkov, z ve\xc4\x8d kot 100 referati pa nastopil tako na kongresih v Jugoslaviji kot tudi v tujini. _NEWLINE_Leta 1980 je prejel Kidri\xc4\x8devo nagrado._NEWLINE_Leta 2019 so na Kemijskem in\xc5\xa1titutu odprli po njem imenovan A\xc5\xbemanov ra\xc4\x8dunski center (ARC).'